CELEX: 62020TN0760
Language: et
Date: 2020-12-21 00:00:00
Title: Kohtuasi T-760/20: 21. detsembril 2020 esitatud hagi – Jakeliūnas versus ESMA

1.3.2021   
            
            
               ET
            
            
               Euroopa Liidu Teataja
            
            
               C 72/29
            
         
      21. detsembril 2020 esitatud hagi – Jakeliūnas versus ESMA
      (Kohtuasi T-760/20)
      (2021/C 72/41)
      Kohtumenetluse keel: leedu
      
         Pooled
      
      
         Hageja: Stasys Jakeliūnas (Vilnius, Leedu) (esindaja: advokaat R. Paukštė)
      
         Kostja: Euroopa Väärtpaberiturujärelevalve (ESMA)
      
         Nõuded
      
      Hageja palub Üldkohtul:
      
                  —
               
               
                  tuvastada, et ESMA 30. oktoobri 2020. aasta kirjaga ESMA22-105-1261 saadetud keeldumine rahuldada hageja 30. septembri 2020. aasta taotlus algatada uurimine turuga võimaliku manipuleerimise kohta (edaspidi „taotlus“) ei ole põhjendatud;
               
            
                  —
               
               
                  kohustada ESMAt taotlust uuesti hindama;
               
            
                  —
               
               
                  mõista kohtukulud välja ESMA-lt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide põhineb asjaolul, et:
                  
                              —
                           
                           
                              Euroopa Parlamendi ja nõukogu direktiivis 2003/6/EÜ (1) sätestatud normid sisaldavad taotluses kirjeldatud võimalikke rikkumisi;
                           
                        
                              —
                           
                           
                              nimetatud direktiivi koordineeriti ja selle üle teostati järelevalvet ELi tasandil. Sama on sätestatud ka komisjoni direktiiviga 2003/124/EÜ (2);
                           
                        
                              —
                           
                           
                              ESMA asutati Euroopa Parlamendi ja nõukogu määrusega (EL) nr 1095/2010 (3) ja see võttis sisuliselt üle senini Euroopa väärtpaberite järele valvanud asutuste ülesanded ning vastutas direktiivi 2003/6/EÜ nõuetekohase rakendamise ja järelevalve ning investorite kaitse eest;
                           
                        
                              —
                           
                           
                              direktiiv 2003/6/EÜ tunnistati alates 3. juulist 2016 kehtetuks;
                           
                        
                              —
                           
                           
                              seetõttu oli ESMA kohustus uurida direktiivi 2003/6/EÜ rikkumisi, mis võidi toime panna ajani, mil ESMA asutati.
                           
                        
            
                  2.
               
               
                  Teine väide puudutab asjaolu, et hageja taotlus ei ole põhjendatud vajadusega kohaldada Euroopa Parlamendi ja nõukogu määrust (EL) 2016/1011 (4) ja Euroopa Parlamendi ja nõukogu määrust (EL) nr 596/2014 (5), mille jõustumisega põhjendas ESMA oma keeldumist.
               
            
                  3.
               
               
                  Kolmas väide põhineb asjaolul, et:
                  
                              —
                           
                           
                              ESMA tõlgendab direktiivi 2003/6/EÜ liiga kitsalt ja paindumatult ning piirab põhjendamatult selle kohaldamisala. Asjaolu, et selle direktiivi norme laiendati ja neile anti määrusega (EL) nr 596/2014 täpsem määratlus, ei tähenda iseenesest, et see direktiiv ei hõlmanud taotluses kirjeldatud võimalikke turuga manipuleerimise juhtumeid ja seda ei tule nende suhtes kohaldada;
                           
                        
                              —
                           
                           
                              ESMA jättis tähelepanuta talle esitatud teabe, mis puudutas avalikustamata pankade võimalikke huvide konflikte, mis näitab, et direktiivi 2003/6/EÜ artikli 1 lõike 2 punkti c ja artikli 6 lõiget 5 võib olla rikutud.
                           
                        
            
         (1)  Euroopa Parlamendi ja nõukogu 28. jaanuari 2003. aasta direktiiv 2003/6/EÜ siseringitehingute ja turuga manipuleerimise (turu kuritarvitamise) kohta (ELT 2003, L 96, lk 16; ELT eriväljaanne 06/04, lk 367).
      
         (2)  Komisjoni 22. detsembri 2003. aasta direktiiv 2003/124/EÜ, millega rakendatakse Euroopa Parlamendi ja nõukogu direktiivi 2003/6/EÜ seoses siseteabe määratluse ja avalikustamisega ning turuga manipuleerimise määratlusega (ELT 2003, L 339, lk 70, ELT eriväljaanne 06/06, lk 348).
      
         (3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT 2010, L 331, lk 84).
      
         (4)  Euroopa Parlamendi ja nõukogu 8. juuni 2016. aasta määrus (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014 (ELT 2016, L 171, lk 1).
      
         (5)  Euroopa Parlamendi ja nõukogu 16. aprilli 2014. aasta määrus (EL) nr 596/2014, mis käsitleb turukuritarvitusi (turukuritarvituse määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ (ELT 2014, L 173, lk 1).